b'\n_START_ARTICLE_\nPozitivna psihologija\n_START_PARAGRAPH_\nPozitivna psihologija je psiholo\xc5\xa1ka disciplina, ki se ukvarja s preu\xc4\x8devanjem \xc4\x8dlove\xc5\xa1ke sre\xc4\x8de, zadovoljstva, blagra, itd._NEWLINE_Glavni raziskovalci na tem podro\xc4\x8dju so (oziroma so bili): Martin Seligman, Ed Diener, Mihaly Csikszentmihalyi,, C. R. Snyder, Todd B. Kashdan, Christopher Peterson, in Barbara Fredrickson.\n_START_SECTION_\nZa\xc4\x8detki\n_START_PARAGRAPH_\nIzraz pozitivna psihologija je prvi uporabil Abraham Maslow leta 1954 v knjigi Motivacija in osebnost. Za za\xc4\x8detek pozitivne psihologije kot novega podro\xc4\x8dja psihologije pa \xc5\xa1tejemo leto 1998, ko jo je Martin Seligman, o\xc4\x8de pozitivne psihologije, izbral za temo njegovega predsedovanja Ameri\xc5\xa1kemu psiholo\xc5\xa1kemu zdru\xc5\xbeenju. Prva mednarodna konferenca o pozitivni psihologiji je potekala leta 2002.'